hvad betyder html?
html er den kode som grundlæggende set bliver til en webside, når den fortolkes af din webbrowser. det er den kode der ligger til grund for siden.
hvis du bruger internet explorer kan du se en websides html-kode via menuen vis > kilde. hvis ikke du er vant til at kigge på kode kan det godt virke lidt forvirrende.
men faktisk er html-kode ganske enkelt. html-kode er ikke det man kalder for et egentligt programmeringsprog. det er et “mark up language” – det vil sige, et sprog der bruges til at formgive noget data.
alle kan lære html. det er som sagt ikke svært. og hvis du arbejder med markedsføring i søgemaskiner kan det absolut anbefales at lære html helt fra grunden. med intensiv træning kan man blive rimelig god på blot 2-4 uger.